தேசிய பாசி சங்கம்

தேசிய பாசி சங்கம் (National Algae Association) என்பது வணிக ரீதியாக சிந்திக்கும் பாசி  ஆராய்ச்சியாளர்கள், பாசி உற்பத்தியாளர்கள் மற்றும் உபகரண நிறுவனங்கள் ஆகியோருக்காக அமெரிக்காவில் அமைக்கப்பட்ட ஓர் இலாப நோக்கற்ற பாசி உற்பத்தி வர்த்தக அமைப்பாகும்.

2008 ஆம் ஆண்டு சனவரி மாதத்தில் இச்சங்கம் உருவாக்கப்பட்டது.  டெக்சாசு மாநிலத்தின் ஊசுட்டன் நகரத்தை தலைமையிடமாகக் கொண்டு செயல்படுகிறது."National Algae Association formed in US" , Biofuels Digest, January 21, 2008- "Thurmond to lead algae effort", Biodiesel Magazine, September 2008 வணிக பாசி எரிபொருள் பயன்பாடுகளுக்கான ஆராய்ச்சி மற்றும் மேம்பாட்டு முயற்சிகளை ஒருங்கிணைக்க முயல்கிறது. பாசி எரிபொருள் குறித்த அறிவியல் ஆவணங்களை வழங்குவதற்கான மாநாடுகளையும் இச்சங்கம்  நடத்துகிறது."National Algae Assn.: U.S. Can Achieve Energy Independence With Help of Algae-Based Biofuels", BioFuels Journal, September 11, 2008. Archived from the original March 3, 2016.

நோக்கம்
பாசிகள் ஆராய்ச்சி, வளர்ப்பு, உற்பத்தி மற்றும் தொழில்மயமாக்கல் ஆகியவற்றை ஊக்குவிக்கும் நோக்கில் தேசிய பாசி சங்கம் நிறுவப்பட்டது. பாசி எரிபொருள் மூலம் உணவு, மருந்து, கால்நடை உணவு, உரம் போன்றவற்றை தயாரிக்க உதவும் புதிய தொழில்நுட்பங்களை வளர்ப்பதும் இச்சங்கத்தின் நோக்கமாகும். விஞ்ஞானிகள், தொழிலதிபர்கள், முதலீட்டாளர்கள் ஆகியோருக்கு இடையில் ஒத்துழைப்பை ஏற்படுத்தி, பாசி தொழில்நுட்பத்தை வேகமாக வளர்ப்பதும் இதன் நோக்கங்களில் ஒன்றாகும். 

மேற்கோள்கள்

வெளி இணைப்புகள்
National Algae Association

பகுப்பு:ஆற்றல்
பகுப்பு:புதுப்பிக்கத்தக்க ஆற்றல்
பகுப்பு:ஐக்கிய அமெரிக்க அமைப்புகள்